**Άγιος Νικόλαος – Νέα Υόρκη: Ύστερα από 21 χρόνια εγκαινιάστηκε ο ιερός ναός στο «Σημείο Μηδέν»**

Ανήμερα της εθνικής εορτής των ΗΠΑ, της Αμερικανικής Ανεξαρτησίας, μια ιστορική μέρα ξημέρωσε και για την Αρχιεπισκοπή Αμερικής και τους Ελληνορθόδοξους, καθώς ο Ιερός Ναός του Αγίου Νικολάου στο «Σημείο Μηδέν» του Μανχάταν στη Νέα Υόρκη εγκαινιάστηκε μετά την ανοικοδόμησή του.

Εικοσιένα χρόνια ύστερα από την καταστροφή του από τις επιθέσεις της 11ης Σεπτεμβρίου.

Ο Αρχιεπίσκοπος Αμερικής Ελπιδοφόρος ανέφερε ότι αυτός ο ναός θα κοσμεί το «Σημείο Μηδέν» για τους επόμενους αιώνες και θα αποδεικνύει το σθένος του ανθρώπου ο οποίος μπορεί να καταφέρει τα πάντα όταν έχει πίστη και λειτουργεί συλλογικά.

